
DR 31.10.2011 75 

 
 Bagi menangani isu kekurangan bekalan benih padi sah di negeri Kedah, 
khususnya di kawasan Jerlun dan di negeri Perlis khususnya di kawasan Simpang 
Empat, Yang Berhormat Timbalan Menteri Pertanian dan Industri Asas Tani, Dato’ Wira 
Mohd. Johari bin Baharum, telah mengadakan perjumpaan pada 9 Oktober 2011 
dengan Lembaga Pertubuhan Peladang, dengan Jabatan Pertanian Negeri Kedah, 
dengan MADA, dengan Kawal Selia Padi dan Beras Kedah termasuk tiga pengeluar 
benih padi sah iaitu Syarikat Seri Merbok Sdn. Bhd., Syarikat Perniagaan Peladang 
ataupun MADA dan BERNAS untuk mengambil tindakan penyelesaian terhadap 
perkara tersebut.  

 Susulan daripada itu, sebanyak 3,000 tan benih padi sah telah pun 
dikeluarkan pada bulan Oktober 2011 bagi mengatasi masalah berkenaan. Pada masa 
ini terdapat sejumlah 6,960 tan metrik benih padi sah yang telah siap diproses oleh 
pengeluar-pengeluar benih padi sah yang dilantik dan boleh dibekalkan kepada petani 
pada bila-bila masa. Sebanyak 40 peratus daripada plot penanaman bijih benih padi 
sah adalah di negeri Selangor.  

 Bagi mengatasi masalah kekurangan benih padi ini, saya sendiri telah pun 
turun ke MADA pada 13 Oktober 2011, berdialog dengan hampir 2,000 orang pesawah-
pesawah. Kita memberikan jaminan bahawa pada 15 Oktober... Ini telah pun selesai 
dan saya difahamkan mengenai isu benih padi sah ini telah pun diselesaikan.  

 Kementerian telah melantik sembilan pengeluar benih padi sah bagi tahun 
2011 sehingga tahun 2012, termasuklah enam daripada agensi kementerian dan juga 
tiga daripada syarikat swasta. Di mana di dalam pelantikan yang baru ini, kita telah pun 
memberikan syarat bahawa syarikat yang dilantik mestilah syarikat yang mempunyai 
kilang sendiri dan juga syarikat bertaraf bumiputera. Ya, benih padi sah. 

 Tuan Ahmad Kasim [Kuala Kedah]: Ya, benih padi sah. Terima kasih Tuan 
Yang di-Pertua. Terima kasih Yang Berhormat Menteri. Saya difahamkan bahawa 
supply untuk benih padi sah ini syaratnya mesti 85 peratus ke atas bernas. Bukan 
agensi itu. Maksudnya kemampuan dia untuk tumbuh. Benih padi baik ini 70 peratus, 
akan tetapi saya difahamkan syarikat-syarikat yang supply benih padi ini, 
kebanyakannya tidak menepati piawaian yang telah ditetapkan sebelum ini.  

 Oleh sebab itu isu yang hendak dibangkitkan ini ialah soal sistem 
penswastaan benih padi ini sebenarnya tidak mencapai matlamat. Ini kerana selepas 
daripada seperti mana Yang Berhormat sebutkan tadi syarikat-syarikat swasta ini 
sebenarnya tidak mempunyai kepakaran untuk hendak mengenal pasti ataupun untuk 
menguatkuasakan dan didapati ladang-ladang yang dibuat untuk benih padi juga tidak 
menepati piawaian.  

 Oleh sebab itulah maka pihak petani mencadangkan supaya kembali kepada 
sistem asal, di mana Jabatan Pertanian diberi autoriti sebanyak 30 peratus untuk 
menyediakan ataupun untuk supply benih padi sah. Akan tetapi apabila perkara itu 
dibuat, diambil alih oleh pihak swasta ini yang jadinya. Akhirnya padi angin yang 
melanda dalam negara ini bertambah ekoran daripada penyediaan benih padi yang 
tidak berkualiti, yang tidak menepati piawaian. Minta penjelasan peringkat awal, terima 
kasih. 

 Datuk Seri Noh bin Haji Omar: Terima kasih Yang Berhormat. Yang 
Berhormat ini dahulu bekas pegawai MADA ya? MADA ini bagus juga, banyak 
melahirkan wakil rakyat pembangkang... [Ketawa] Yang Berhormat, yalah betullah. 
MADA kan?  

 Tuan Ahmad Kasim [Kuala Kedah]: [Bercakap tanpa menggunakan 
pembesar suara] 

 Datuk Seri Noh bin Haji Omar: Ha! Betullah itu. [Ketawa] Baguslah dia... 
Yang Berhormat, daripada apa Yang Berhormat cakap tadi, saya nampak Yang 
Berhormat mungkin kurang jelas mengenai proses yang dikatakan benih padi berkualiti 
dan mengapa ianya diberikan kepada swasta dan mengapa Jabatan Pertanian tidak 
lagi dilantik sebagai pengeluar benih padi sah.  

 Pertama, mengapa kita tidak lantik Jabatan Pertanian. Ini kerana Jabatan 
Pertanian inilah pakar. Mereka inilah yang pakar yang akan menentukan kualiti padi. 
Kalau ia diberi lagi kepada Jabatan Pertanian, ianya memang bertentangan dengan 
peraturan antarabangsa. 



Bagi menangani isu kekurangan bekalan benih padi sah di negeri Kedah, khususnya di kawasan Jerlun dan di negeri Perlis khususnya di kawasan Simpang Empat, Yang Berhormat Timbalan Menteri Pertanian dan Industri Asas Tani, Dato' Wira Mohd. Johari bin Baharum, telah mengadakan perjumpaan pada 9 Oktober 2011 dengan Lembaga Pertubuhan Peladang, dengan Jabatan Pertanian Negeri Kedah, dengan MADA, dengan Kawal Selia Padi dan Beras Kedah termasuk tiga pengeluar benih padi sah iaitu Syarikat Seri Merbok Sdn. Bhd., Syarikat Perniagaan Peladang ataupun MADA dan BERNAS untuk mengambil tindakan penyelesaian terhadap perkara tersebut. Susulan daripada itu, sebanyak 3,000 tan benih padi sah telah pun dikeluarkan pada bulan Oktober 2011 bagi mengatasi masalah berkenaan. Pada masa ini terdapat sejumlah 6,960 tan metrik benih padi sah yang telah siap diproses oleh pengeluar-pengeluar benih padi sah yang dilantik dan boleh dibekalkan kepada petani pada bila-bila masa. Sebanyak 40 peratus daripada plot penanaman bijih benih padi sah adalah di negeri Selangor. Bagi mengatasi masalah kekurangan benih padi ini, saya sendiri telah pun turun ke MADA pada 13 Oktober 2011, berdialog dengan hampir 2,000 orang pesawah- pesawah. Kita memberikan jaminan bahawa pada 15 Oktober... Ini telah pun selesai dan saya difahamkan mengenai isu benih padi sah ini telah pun diselesaikan. Kementerian telah melantik sembilan pengeluar benih padi sah bagi tahun 2011 sehingga tahun 2012, termasuklah enam daripada agensi kementerian dan juga tiga daripada syarikat swasta. Di mana di dalam pelantikan yang baru ini, kita telah pun memberikan syarat bahawa syarikat yang dilantik mestilah syarikat yang mempunyai kilang sendiri dan juga syarikat bertaraf bumiputera. Ya, benih padi sah. Tuan Ahmad Kasim [Kuala Kedah]: Ya, benih padi sah. Terima kasih Tuan Yang di-Pertua. Terima kasih Yang Berhormat Menteri. Saya difahamkan bahawa supply untuk benih padi sah ini syaratnya mesti 85 peratus ke atas bernas. Bukan agensi itu. Maksudnya kemampuan dia untuk tumbuh. Benih padi baik ini 70 peratus, akan tetapi saya difahamkan syarikat-syarikat yang supply benih padi ini, kebanyakannya tidak menepati piawaian yang telah ditetapkan sebelum ini. Oleh sebab itu isu yang hendak dibangkitkan ini ialah soal sistem penswastaan benih padi ini sebenarnya tidak mencapai matlamat. Ini kerana selepas daripada seperti mana Yang Berhormat sebutkan tadi syarikat-syarikat swasta ini sebenarnya tidak mempunyai kepakaran untuk hendak mengenal pasti ataupun untuk menguatkuasakan dan didapati ladang-ladang yang dibuat untuk benih padi juga tidak menepati piawaian. Oleh sebab itulah maka pihak petani mencadangkan supaya kembali kepada sistem asal, di mana Jabatan Pertanian diberi autoriti sebanyak 30 peratus untuk menyediakan ataupun untuk supply benih padi sah. Akan tetapi apabila perkara itu dibuat, diambil alih oleh pihak swasta ini yang jadinya. Akhirnya padi angin yang melanda dalam negara ini bertambah ekoran daripada penyediaan benih padi yang tidak berkualiti, yang tidak menepati piawaian. Minta penjelasan peringkat awal, terima kasih. Datuk Seri Noh bin Haji Omar: Terima kasih Yang Berhormat. Yang Berhormat ini dahulu bekas pegawai MADA ya? MADA ini bagus juga, banyak melahirkan wakil rakyat pembangkang... [Ketawa] Yang Berhormat, yalah betullah. MADA kan?. Tuan Ahmad Kasim [Kuala Kedah]: [Bercakap tanpa menggunakan pembesar suara]. Datuk Seri Noh bin Haji Omar: Ha! Betullah itu. [Ketawa] Baguslah dia... Yang Berhormat, daripada apa Yang Berhormat cakap tadi, saya nampak Yang Berhormat mungkin kurang jelas mengenai proses yang dikatakan benih padi berkualiti dan mengapa ianya diberikan kepada swasta dan mengapa Jabatan Pertanian tidak lagi dilantik sebagai pengeluar benih padi sah. Pertama, mengapa kita tidak lantik Jabatan Pertanian. Ini kerana Jabatan Pertanian inilah pakar. Mereka inilah yang pakar yang akan menentukan kualiti padi. Kalau ia diberi lagi kepada Jabatan Pertanian, ianya memang bertentangan dengan peraturan antarabangsa.